
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απογευματινής υπερωριακής εργασίας 
και εργασίας Κυριακών και εξαιρέσιμων ημερών 
υπαλλήλων της Διεύθυνσης ΤεχνικώνΈργων της 
Περιφερειακής Ενότητας Ξάνθης, της Περιφέρει¬ 
ας Ανατολικής Μακεδονίας - Θράκης για Οκτώ¬ 
βριο έως και Δεκέμβριο του έτους 2013». 1 

Κανονιστική απόφαση της Συγκλήτου του ΤΕΙ Δυ¬ 
τικής Ελλάδας με αρ. 02/27-09-2013 κατ’ άρθ. 78 
παρ. 3 του ν. 4009/201,1 όπως τροποποιήθηκε και 
ισχύει. (ΦΕΚ 195/6-9-2011 τ.Α'), περί διαδικασιών 
εκλογής, εξέλιξης - μονιμοποίησης μελών Ε.Π. του 

ΤΕΙ Δυτικής Ελλάδας. 2 

Ένταξη των μελών Εκπαιδευτικού Προσωπικού, του 
Τμήματος Μηχανολογίας και Υδάτινων Πόρων της 
Σχολής Τεχνολογίας Γεωπονίας του πρ. ΤΕΙ Με¬ 
σολογγίου με έδρα το Μεσολόγγι, στο Τμήμα 
Τεχνολόγων Γεωπόνων του ΤΕΙ Δυτικής Ελλά¬ 
δας της Σχολής Τεχνολογίας Γεωπονίας και Τε- 
χνολογίας Τροφίμων και Διατροφής με έδρα την 


Αμαλιάδα. 3 

Εκχώρηση δικαιώματος τελικής υπογραφής στην Ανα- 
πληρώτρια Διοικήτρια του Γενικού Νοσοκομείου Λι¬ 
βαδειάς - Γ ενικού Νοσοκομείου Θηβών (πρώην Γ.Ν.Θη- 
βών), Λιακοπούλου Αικατερίνη του Δημητρίου. 4 


ΑΠΟΦΑΣΕΙ Σ 

Αριθμ. 115965/Ξ.Δ.Τ.Ε./4928 (1) 


Έγκριση απογευματινής υπερωριακής εργασίας και ερ¬ 
γασίας Κυριακών και εξαιρέσιμων ημερών υπαλλή¬ 
λων της Διεύθυνσης ΤεχνικώνΈργων της Περιφερει¬ 
ακής Ενότητας Ξάνθης, της Περιφέρειας Ανατολικής 
Μακεδονίας - Θράκης για Οκτώβριο έως και Δεκέμ¬ 
βριο του έτους 2013». 

Ο ΑΝΤΙΠΕΡΙΦΕΡΕΙΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις των άρθρων 159 και 282 παράγραφος 
Ια, του Ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 


2. Τις διατάξεις του άρθρου 25 παρ. 7 του Ν. 2738/1999 
(ΦΕΚ 180/Α'/1999) όπως ισχύουν σήμερα. 

3. Τις διατάξεις του άρθρου 23 του Ν. 3613/2007 (ΦΕΚ 
263/Α72007). 

4. Τις διατάξεις του άρθρου 20 του Ν. 4024/2011 (ΦΕΚ 226/ 
Α'/2011) καθώς και την υπ. αριθμ. 2/78400/0022/14.11.2011 
εγκύκλιο της 22ης Διεύθυνσης Μισθολογίου του Γ ενικού 
Λογιστηρίου του Κράτους «Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

5. Το Π.Δ. 144/2010 (ΦΕΚ 237/Α727-12-2010) «Οργα¬ 
νισμός της Περιφέρειας Ανατολικής Μακεδονίας και 
Θράκης». 

6. Την υπ’ αριθμ. 2/7093/0022/2004 απόφαση (ΦΕΚ 215/ 
Β75-2-2004] «Επέκταση των διατάξεων του Ν. 3205/2003 
στο προσωπικό σε σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.». 

7. Την με αριθμ. πρωτ. 2/16606/0022/24-4-2009 εγκύ¬ 
κλιο της 22ης Διεύθυνσης Μισθολογίου του Γενικού 
Λογιστηρίου του Κράτους «Υπερωριακή απασχόληση 
προσωπικού με σχέση εργασίας ιδιωτικού δικαίου του 
Δημοσίου, των Ν.Π.Δ.Δ. και Ο.Τ.Α.». 

8. Την ανάγκη κάλυψης εκτάκτων υπηρεσιακών ανα¬ 
γκών για τους Μήνες Οκτώβριο-Νοέμβριο- Δεκέμβριο 
έτος 2013, της Δ/νσης ΤεχνικώνΈργων της Π.Ε. Ξάνθης, 
και συγκεκριμένα αντιμετώπιση προβλημάτων λόγω 
έκτακτων καιρικών φαινομένων (πλημμύρες, παγετός, 
χιονοπτώσεις) και αποκατάσταση εν συνεχεία των 
βλαβών (άρση καταπτώσεων, επούλωση φθορών του 
οδικού δικτύου, αποκατάσταση στηθαίων, πινακίδων, 
κ.λπ., αποχιονισμός). 

9. Το γεγονός ότι για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
ασχολήθηκαν και εξακολουθούν να ασχολούνται πέραν 
του κανονικού ωραρίου εργασίας, δεδομένου του ότι 
δεν είναι δυνατό να διεκπεραιωθούν οι εν λόγω εργα¬ 
σίες ταυτόχρονα με τις λοιπές υπηρεσιακές υποχρεώ¬ 
σεις εντός του κανονικού ωραρίου εργασίας, καθόσον 
υπάρχει σοβαρότατη έλλειψη προσωπικού, αυξημένες 
αρμοδιότητες και όγκος εργασίας. 

10. Το γεγονός ότι για την παραπάνω υπερωριακή 
απασχόληση έχει προβλεφθεί πίστωση ποσού 3.000,00 
ευρώ (τρεις χιλιάδες ευρώ), στον ειδικό φορέα 2311 ΚΑΕ 
0511, και για αμοιβή για εργασία κατά τις εξαιρέσιμες 

ημέρες και νυχτερινές ώρες έχει προβλεφθεί πίστω¬ 
ση ποσού 1.500,00 ευρώ (χίλια πεντακόσια ευρώ), στον 
ειδικό φορέα 2311 ΚΑΕ 0512 στον Προϋπολογισμό του 
οικονομικού έτους 2013 της Περιφέρειας Ανατολικής 
Μακεδονίας - Θράκης, εγκρίνουμε: 

α) Την καθιέρωση υπερωριακής απασχόλησης με αμοι¬ 
βή, κατά τις απογευματινές ώρες για σαράντα δύο (42) 
συνολικά υπάλληλους της Περιφέρειας Α.Μ.Θ. που ανή¬ 
κουν στην Δ/νση Τεχνικών Έργων Π.Ε. Ξάνθης. 

β) Οι ώρες απογευματινής απασχόλησης ορίζονται 
κατά ανώτατο όριο σε είκοσι (20) ώρες το μήνα για 
κάθε υπάλληλο και για αμοιβή για εργασία κατά τις 
εξαιρέσιμες ημέρες και νυχτερινές ώρες ορίζονται κατά 
ανώτατο όριο σε δέκα έξι (16) ώρες το μήνα για κάθε 
υπάλληλο. 

γ) Για την Δ/νση Τεχνικών Έργων Π.Ε. Ξάνθης της 
Περιφέρειας Ανατολικής Μακεδονίας - Θράκης, θα εκ- 
δοθεί απόφαση συγκρότησης συνεργείου υπερωριακής 
απασχόλησης, στην οποία θα αναφέρονται ονομαστικά 
οι συμμετέχοντες υπάλληλοι, το αντικείμενο απασχό¬ 
λησης, το χρονικό διάστημα και οι ώρες απασχόλησης 
για τον κάθε ένα, κατά μήνα. 

δ) Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και θα τηρεί¬ 
ται ειδικό βιβλίο για το υπερωριακά παρασχεθέν έργο. 

ε) Το ύψος της δαπάνης που θα προκύψει υπολογί¬ 
ζεται να ανέλθει στο ποσό των τριών χιλιάδων ευρώ 
#3.000,00# συνολικά για την παραπάνω υπερωριακή 
απασχόληση και χίλια πεντακόσια #1.500,00# ευρώ (χί¬ 
λια πεντακόσια ευρώ), συνολικά για αμοιβή για εργασία 
κατά τις εξαιρέσιμες ημέρες και νυχτερινές ώρες και 
θα καλυφθεί από πιστώσεις του Προϋπολογισμού του 
οικονομικού έτους 2013, Ειδικού Φορέα 2311 και ΚΑΕ 
0511 και 0512. 

Η ισχύς της απόφασης αυτής αρχίζει από την δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 7 Οκτωβρίου 2013 

Ο Αντιπεριφερειάρχης 
ΦΩΤΙΟΣ ΚΑΡΑΛΙΔΗΣ 

-♦- 

Αριθμ. απόφ. 2/27.9.2013 (2) 

Κανονιστική απόφαση της Συγκλήτου του ΤΕΙ Δυτικής 
Ελλάδας με αρ. 02/27-09-2013 κατ' άρθ. 78 παρ. 3 του 
ν. 4009/201,1 όπως τροποποιήθηκε και ισχύει. (ΦΕΚ 
195/6-9-2011 τ.Α'), περί διαδικασιών εκλογής, εξέλιξης 
- μονιμοποίησης μελών Ε.Π. του ΤΕΙ Δυτικής Ελλάδας. 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 17, 18, 19 και 78 του 
Ν.4009/2011 (ΦΕΚ 195/τ.Α'/6-9-2011 «Δομή, Λειτουργία, δι¬ 
ασφάλιση της ποιότητας των σπουδών και διεθνοποίη¬ 
ση των ανωτάτων εκπαιδευτικών ιδρυμάτων», όπως τρο¬ 
ποποιήθηκαν και ισχύουν με το άρθρο 5 του Ν.4076/12 
(ΦΕΚ 159/τ.Α7ΐ0-8-2012), με το άρθρο 34 του Ν.4115/13 
ΦΕΚ 24/Α'/30-1-13) και με το άρθρο 39 του Ν. 4186/2013 
(ΦΕΚ Α' 193/2013) καθώς και την ανάγκη ρύθμισης των 
διαδικασιών εκλογής και εξέλιξης των μελών Ε.Π κατ’ 
εφαρμογή των ως άνω διατάξεων μέχρι την κατάρτιση 


και δημοσίευση του Οργανισμού και του Εσωτερικού 
Κανονισμού του Ιδρύματος. 

2. Τις διατάξεις του Π.Δ. 94/13 (ΦΕΚ 132/τ.Α75-6-2013) 
«Συγχώνευση Τ.Ε.Ι. Πάτρας και Τ.Ε.Ι. Μεσολογγίου Συ¬ 
γκρότηση Σχολών Τ.Ε.Ι. Δυτικής Ελλάδας». 

3. Την με αριθ. 15641/18-09-2013 απόφαση ανασυγκρό¬ 
τησης της Συγκλήτου του Τ.Ε.Ι. Δυτικής Ελλάδας. 

4. Το με αριθ. πρωτ. 12208/5-9-2013 έγγραφο του Προέ¬ 
δρου του Τ.Ε.Ι. Δυτικής Ελλάδας με το οποίο γνωστοποι¬ 
ήθηκε η δομή των Σχολών και των Τμημάτων του Τ.Ε.Ι. 

5. Την αριθ. 02/27-9-2013 απόφαση της Συγκλήτου του 
ΤΕΙ Δυτ. Ελλάδας σχετικά με την έγκριση κανονιστικής 
πράξης περί «ρύθμισης Διαδικασιών εκλογής, εξέλιξης- 
μονιμοποίησης μελών Ε.Π» κατ’ εξουσιοδότηση. 

6. Το γεγονός ότι με την παρούσα δεν προκαλείται 
δαπάνη, αποφασίζει: 

Άρθρο 1 

1. Η εκλογή και η εξέλιξη των καθηγητών γίνεται με 
ανοικτή διαδικασία ύστερα από προκήρυξη της θέσης 
και σύμφωνα με τα οριζόμενα στις διατάξεις των άρ¬ 
θρων 17,18,19, και 78 του Ν. 4009/2011 όπως τροποποι¬ 
ήθηκαν και συμπληρώθηκαν από το ν. 4046/2012 (ΦΕΚ 
Α7159/10.08.2012) και το ν. 4186/2013 (ΦΕΚ Α193/17.09.2013). 

Ειδικότερα: Το μέλος Ε.Π. το οποίο ζητά μονιμοποίηση 
ή εξέλιξη, υποβάλλει την αίτηση του στη Σχολή που 
ανήκει με κοινοποίηση στον Πρόεδρο του Ιδρύματος 
και στο Τμήμα που είναι ενταγμένο. Τα αρμόδια όργα¬ 
να κατά περίπτωση επιλαμβάνονται των οριζομένων 
αρμοδιοτήτων. 

2. Στην περίπτωση εκλογής-εξέλιξης μέλους Ε.Π. 
οποιοσδήποτε βαθμίδας ή εξέλιξης Καθηγητή Εφαρ¬ 
μογών σε θέση Επίκουρου Καθηγητή ή όταν υποψήφι¬ 
ος για εξέλιξη Επίκουρος ή Αναπληρωτής Καθηγητής 
ζητά εξέλιξη σε γνωστικό αντικείμενο διαφορετικό από 
εκείνο του διορισμού του, η απόφαση αλλαγής-τροπο- 
ποίησης του γνωστικού αντικειμένου λαμβάνεται αιτι¬ 
ολογημένα με απόφαση-γνώμη της Κοσμητείας στην 
οποία ανήκει το μέλος Ε.Π, βάσει των Επιστημονικών 
Πεδίων της Σχολής και του γνωστικού αντικείμενου του 
υποψηφίου που ζητά την εξέλιξη, σε συνδυασμό με το 
συνολικό επιστημονικό και ερευνητικό του έργο, όπως 
αυτό προβάλλεται στην αίτηση του. 

3. Η προκήρυξη για την πλήρωση θέσεων ή για εξέλιξη 
μελών Ε.Π. αποστέλλεται στο Υπουργείο Παιδείας και 
Θρησκευμάτων για έγκριση της σχετικής πίστωσης και 
δημοσίευση στην Εφημερίδα της Κυβερνήσεως. Μέσα 
σε δέκα πέντε (15) ημέρες από την γνωστοποίηση του 
σχετικού Φ.Ε.Κ., η προκήρυξη δημοσιεύεται με την φρο¬ 
ντίδα του Προέδρου του Τ.Ε.Ι. δύο τουλάχιστον φορές 
με διαφορά δέκα τουλάχιστον ημέρες η μία δημοσίευση 
από την άλλη, σε δύο ημερήσιες εφημερίδες της Αθήνας 
και μία της Θεσσαλονίκης καθώς και σε μία ευρείας 
κυκλοφορίας της έδρας του Τ.Ε.Ι. Η προκήρυξη γνωστο¬ 
ποιείται σε επιστημονικά ή επαγγελματικά έντυπα, σε 
όλα τα Πανεπιστήμια και τα Τ.Ε.Ι. και σε αναγνωρισμένα 
ερευνητικά κέντρα της χώρας καθώς και στο Υπουργείο 
Εξωτερικών για ενημέρωση των ελλήνων επιστημόνων 
του εξωτερικού. 

Άρθρο 2 

1. Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται στη 

Γραμματεία του Τμήματος οι αιτήσεις των υποψηφίων 
μαζί με όλα τα αναγκαία για την κρίση δικαιολογητικά, 
που αποδεικνύουν τα προσόντα του υποψηφίου. Το βι- 
ογραφικό σημείωμα, η συνοπτική ανάλυση των επιστη¬ 
μονικών εργασιών καθώς και η διδακτορική διατριβή 
κατατίθενται σε ηλεκτρονική μορφή, για παράδειγμα 
σε Οϋ ή άλλο αποθηκευτικό μέσο. Τα αντίτυπα της 
έντυπης μορφής των δικαιολογητικών αυτών πρέπει 
να φέρουν αρίθμηση, να είναι τοποθετημένα σε ειδι¬ 
κό φάκελο με επισυναπτόμενο πίνακα και γενικά κάθε 
υποβαλλόμενο στοιχείο να βρίσκεται στη Γραμματεία 
του Τμήματος και να είναι στη διάθεση των μελών της 
επιτροπής επιλογής ή εξέλιξης καθώς και των καθηγη¬ 
τών ή ερευνητών της αλλοδαπής που υποβοηθούν στην 
αξιολόγηση των υποψηφίων, καθ' όλη την διάρκεια της 
διαδικασίας επιλογής ή εξέλιξης. 

2. Τα δικαιολογητικά πρέπει να είναι νομίμως θεωρη¬ 
μένα. Το αυτό ισχύει και για τα ξενόγλωσσα δικαιολο- 
γητικά, τα οποία πρέπει να συνοδεύονται από νόμιμες 
μεταφράσεις. Οι τίτλοι σπουδών του εξωτερικού πρέπει 
να συνοδεύονται από πράξη ή βεβαίωση του οικείου 
οργάνου (Δ.Ο.Α.Τ.Α.Π) με την οποία αναγνωρίζονται ως 
ισότιμοι προς τους τίτλους που απονέμονται από τα 
εκπαιδευτικά ιδρύματα της ημεδαπής. Για τον διορισμό, 
την εξέλιξη ή την μονιμοποίηση στο ίδιο ή άλλο Τ.Ε.Ι. 
μέλους Ε.Π. που ήδη υπηρετεί, δεν απαιτείται εκ νέου 
υποβολή νόμιμων δικαιολογητικών και αρκεί η υποβο¬ 
λή επικυρωμένων από την αρμόδια υπηρεσία του Τ.Ε.Ι. 
αντιγράφων τους τα οποία βρίσκονται στον υπηρεσιακό 
φάκελο του υποψηφίου και υπεύθυνης δήλωσης, σύμφω¬ 
να με το νόμο, ότι το περιεχόμενο τους ισχύει και δεν 
μεσολάβησε γεγονός που θα αποτελούσε λόγω εκπτώ- 
σεως από το λειτούργημα ή νόμιμο κώλυμα διορισμού. 
Συμπλήρωση των δικαιολογητικών της προκήρυξης μετά 
την κατάθεση και πρωτοκόλληση των αιτήσεων υποψη¬ 
φιότητας επιτρέπεται μόνο αν πρόκειται για διασαφη- 
νιστικά στοιχεία που ζητήθηκαν συμπληρωματικά από 
την οικεία επιτροπή επιλογής ή εξέλιξης και αφορούν 
σε δικαιολογητικά που κατατέθηκαν εμπρόθεσμα. 

3. Τα Μητρώα των Εσωτερικών και των Εξωτερικών 
μελών του άρθρου 19 του Ν. 4009/11 όπως τροποποιή¬ 
θηκε, συμπληρώθηκε και ισχύει, οργανώνονται σύμφωνα 
με τα προβλεπόμενα, σε γνωστικά αντικείμενα με βάση 
την ακαδημαϊκή διαίρεση του Ιδρύματος σε Σχολές και 
αποτελούν το μητρώο του Ιδρύματος. 

Άρθρο 3 

1. Μέσα σε δέκα πέντε (15) ημέρες από τη λήξη της 
προθεσμίας υποβολής των δικαιολογητικών των υποψη¬ 
φίων επί της προκήρυξης, συγκροτείται η ειδική επταμε- 
λής Επιτροπή Επιλογής με τα ισάριθμα αναπληρωματικά 
της μέλη. 

Σε περίπτωση μονιμοποίησης μέλους Ε.Π. η εν λόγω 
Επιτροπή ορίζεται κατά τα προβλεπόμενα άμεσα με την 
έναρξη της διαδικασίας μονιμοποίησης. 

2. Για την αξιολόγηση της διδακτικής ικανότητας του 
υποψηφίου η Επιτροπή μπορεί να ζητήσει από κάθε υπο¬ 
ψήφιο να παρουσιάσει διδακτικό υλικό και βοηθήματα 
τα οποία ανέπτυξε σε μαθήματα που δίδαξε ή θα διδά¬ 
ξει, να εξηγήσει μεθόδους διδασκαλίας ή αξιολόγησης 
που ανέπτυξε-χρησιμοποίησε, να παρουσιάσει σε μορφή 
σύντομης διάλεξης (45 λεπτών), ενότητα προπτυχιακού 
μαθήματος που εντάσσεται στο γνωστικό αντικείμενο 


της προκηρυχθείσας θέσης. Τη διάλεξη παρακολουθούν 
τα μέλη της επταμελούς επιτροπής, οι φοιτητές του 
μαθήματος και μέλη Ε.Π. της Σχολής. Η Επιτροπή μπορεί 
επίσης να ζητήσει από τον υποψήφιο ή το Τμήμα που 
τυχόν έχει διδάξει, τις αξιολογήσεις του διδακτικού του 
έργου, σύμφωνα με τις διαδικασίες Διασφάλισης της 
Ποιότητας του Ιδρύματος. 

3. Η Επιτροπή επιλογής, μονιμοποίησης ή εξέλιξης, συ¬ 
νεδριάζει και αποφασίζει σύμφωνα με τα προβλεπόμενα 
στην παρ. 5 του άρθρου 19. Τα μέλη της μπορούν να 
συμμετέχουν στη διαδικασία και μέσω τηλεδιάσκεψης. 
Μέχρι την έκδοση νεώτερης Υπουργικής Απόφασης κατ’ 
εξουσιοδότηση του Ν.4009/11 σχετικά με την τηλεδιά¬ 
σκεψη, θα ισχύει η αριθμ. Φ.122.1/42/2307076/Β2 (αρ. ΦΕΚ 
433/τ.Β7ΐ7-3-2011 κοινή Υπ. Απόφαση Υφ. Εσωτερικών 
και Παιδείας «Συνεδρίαση συλλογικών οργάνων Πανε¬ 
πιστημίων και Τ.Ε.Ι. με τηλεδιάσκεψη», η οποία εκδόθη- 
κε κατ' εξουσιοδότηση της παρ. 5 του άρθρου 34 του 
Ν.3848/2010 (ΦΕΚ 71/Α'/19-5-10) «Αναβάθμιση του ρόλου 
του εκπαιδευτικού.... και λοιπές διατάξεις». 

4. Η διαδικασία εκλογής ή εξέλιξης ή μονιμοποίησης 
ολοκληρώνεται μέσα σε προθεσμία τριών (3) μηνών από 
την επομένη της λήξης της προθεσμίας υποβολής των 
δικαιολογητικών των υποψηφίων. Η παραπάνω ημερο¬ 
μηνία μπορεί να παραταθεί για (1) επί πλέον μήνα μετά 
από αίτημα της Επιτροπής και η παράταση δίδεται με 
αιτιολογημένη απόφαση του Κοσμήτορα της Σχολής, ο 
οποίος υπέχει και πειθαρχική ευθύνη για την παράβαση 
των προθεσμιών. 

5. Διαδικασίες μονιμοποίησης ή εξέλιξης μελών ΕΠ 
που εντάσσονται σε νέα τμήματα, λόγω συγχώνευσης 
ή επιλογής τους, κατά τις διατάξεις του ΠΔ 94/2013, 
συνεχίζονται και ολοκληρώνονται από τα Τμήματα στα 
οποία εντάσσονται τα μέλη ΕΠ. 

Άρθρο τελευταίο 

Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως και 
μέχρι την έγκριση του Οργανισμού του ΤΕΙ Δυτικής 
Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Οκτωβρίου 2013 

Ο Πρόεδρος 
ΣΩΚΡΑΤΗΣ ΚΑΠΛΑΝΗΣ 

-♦- 

Αριθμ. 19539 (3) 

Ένταξη των μελών Εκπαιδευτικού Προσωπικού, του Τμή¬ 
ματος Μηχανολογίας και Υδάτινων Πόρων της Σχο¬ 
λής Τεχνολογίας Γεωπονίας του πρ. ΤΕΙ Μεσολογ¬ 
γίου με έδρα το Μεσολόγγι, στο Τμήμα Τεχνολόγων 
Γεωπόνων του ΤΕΙ Δυτικής Ελλάδας της Σχολής Τε- 
χνολογίας Γεωπονίας και Τεχνολογίας Τροφίμων και 
Διατροφής με έδρα την Αμαλιάδα. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1404/83 «Νόμος πλαίσιο Τ.Ε.Ι.» 
όπως τροποποιήθηκε με τους νόμους: 2916/01, 3404/05, 
3549/07 4009/2011 και 4076/2012 και ισχύει. 

2. Τις διατάξεις του Π.Δ. 94/2013 (ΦΕΚΙ32/τ.Α75-6-2013). 

3. Το αρθ. 4 του Π.Δ. 94/2013 που αναφέρεται στη 

«Συγχώνευση Τμημάτων» (εδαφ. α και β, παρ. 1 και παρ. 
2 του άρθ. 8). 

4. Την αριθμ. 5240/11-07-2013 αίτηση της Αγλαΐα Λιόπα 
Τσακαλίδου, βαθμίδας Μόνιμης Επίκοορης Καθηγήτριας, 
του Τμήματος Μηχανολογίας και Υδάτινων Πόρων της 
Σχολής Τεχνολογίας Γεωπονίας του πρ. ΤΕΙ Μεσολογγίου. 

5. Την αριθμ. 10583/19-08-13 αίτηση του Παντελή Μπα- 
ρούχα, βαθμίδας Καθηγητή Εφαρμογών σε προσωπο¬ 
παγή μόνιμη θέση, του Τμήματος Μηχανολογίας και 
Υδάτινων Πόρων της Σχολής Τεχνολογίας Γεωπονίας 
του πρ. ΤΕΙ Μεσολογγίου. 

6. Την πράξη 2/27-9-2013 της Συνέλευσης του ΤΕΙ Δυ¬ 
τικής Ελλάδας στην οποία αποφασίσθηκαν οι εντάξεις 
των ανωτέρω αναφερθέντων μελών ΕΠ του Τμήματος 
Μηχανολογίας και Υδάτινων Πόρων της Σχολής Τεχνο¬ 
λογίας Γ εωπονίας του πρ. ΤΕΙ Μεσολογγίου, στο Τμήμα 
Τ εχνολόγων Γ εωπόνων της Σχολής Τ εχνολογίας Γ εω¬ 
πονίας και Τεχνολογίας Τροφίμων και Διατροφής του 
ΤΕΙ Δυτικής Ελλάδας με έδρα την Αμαλιάδα, βάση των 
διατάξεων του άρθ. 4 του ΠΔ 94/2013. 

7. Την παρ. 16 του άρθρου 8 του Π.Δ. 94/2013 σύμφωνα 
με την οποία χρέη Προέδρου του Τ.Ε.Ι. Δυτ. Ελλάδας 
ασκεί ο Πρόεδρος του Τ.Ε.Ι. Πάτρας μέχρι την ανάδειξη 
του νέου Μονομελούς Οργάνου Διοίκησης. 

8. Την ανάγκη εύρυθμης λειτουργίας του νεοϊδρυθέντος 
Τ.Ε.Ι. Δυτικής Ελλάδας το οποίο προέκυψε από την συγ¬ 
χώνευση των πρώην Τ.Ε.Ι. Πάτρας και Τ.Ε.Ι. Μεσολογγίου. 

9. Το γεγονός ου με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

Α) Την ένταξη των κάτωθι μελών ΕΠ του Τμήματος Μη- 
χανολογίας και Υδάτινων Πόρων της Σχολής Τ εχνολογίας 
Γεωπονίας του πρ. ΤΕΙ Μεσολογγίου στο Τμήμα Τεχνολό¬ 
γων Γεωπόνων της Σχολής Τεχνολογίας Γεωπονίας και 
Τεχνολογίας Τροφίμων και Διατροφής του ΤΕΙ Δυτικής Ελ¬ 
λάδας με έδρα την Αμαλιάδα, από 27/9/2013 ως ακολούθως: 

1. Αγλαΐα Λιόπα Τσακαλίδου του Δημητρίου, βαθμίδας 
Μόνιμης Επίκουρης Καθηγήτριας με γνωστικό αντικεί¬ 
μενο «Φυτοτεχνολογία με έμφαση στη Μοντελοποίηση 
Ανάπτυξης Φυτών». 

2. Παντελή Μπαρούχα του Ευαγγέλου, βαθμίδας Κα¬ 
θηγητή Εφαρμογών σε προσωποπαγή μόνιμη θέση, με 
ειδικότητα «Στραγγίσεις-Αξιοποίηση Εδαφών». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Σεπτεμβρίου 2013 

Ο Πρόεδρος 
ΣΩΚΡΑΤΗΣ ΚΑΠΛΑΝΗΣ 

-♦- 

Αριθμ. απόφ. Οικ. ΣΔ738/26.9.2013 (4) 

Εκχώρηση δικαιώματος τελικής υπογραφής στην Ανα- 
πληρώτρια Διοικήτρια του Γενικού Νοσοκομείου 
Λιβαδειάς - Γενικού Νοσοκομείου Θηβών (πρώην 
Γ,Ν.Θηβών), Λιακοπούλου Αικατερίνη του Δημητρίου. 

Ο ΔΙΟΙΚΗΤΗΣ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΛΙΒΑΔΕΙΑΣ - 
ΓΕΝΙΚΟΥ ΝΟΣΟΚΟΜΕΙΟΥ ΘΗΒΑΣ 

Έχοντας υπόψη: 

1. Τις διατάξεις: 

- του εδαφ. 26 της § 8 του άρθρου 7 του Ν.3329/31.03.20 05 
(ΦΕΚ 258/Α72005), 


- των άρθρων 69 και 70 του Ν. 3918/2011, 

- της § 14 του άρθρου 66 του Ν. 3984/27.06.2011 (ΦΕΚ 
150/Α'/2011), όπως συμπληρώθηκε με τη § 3 του άρθρου 
22 του Ν. 4025/01.11.2011 (ΦΕΚ 228/Α72011), με τις οποί¬ 
ες στα διασυνδεόμενα Νοσοκομεία του ΕΣΥ, ο κοινός 
Διοικητής μπορεί με πράξη του να μεταβιβάζει οτον 
αναπληρωτή Διοικητή το δικαίωμα να υπογράφει με 
εντολή του πράξεις ή άλλα έγγραφα της αρμοδιότητας 
του και να ασκεί επιπλέον συγκεκριμένες αρμοδιότητες, 

- της με αρ. Υ4α/οικ. 84627/2011 (ΦΕΚ 1681/Β728.07.11), 
Υπουργικής Απόφασης "διασύνδεση Νοσοκομείων και 
καθορισμός τρόπου διασύνδεσης τους και λειτουργίας 
τους", με την οποία συνδέθηκαν και λειτουργούν μεταξύ 
τους το Γενικό Νοσοκομείο Λιβαδειάς και το Γενικό 
Νοσοκομείο Θήβας, 

- του, με αρ. οικ. 92473/16,08.2011 (ΦΕΚ 1681/13/28.07.11 
εγγράφου του Γ ενικού Γ ραμματέα του Υπουργείου Υγεί¬ 
ας και Κοινωνικής Αλληλεγγύης "ενέργειες διασύνδεσης 
υποστηρικτικών Τμημάτων Νοσοκομείων του ΕΣΥ", 

- της, με αρ. 15425/29.08.2011, Απόφασης του Διοικητή 
της 5ης Υ.Πε, με την οποία ορίσθηκε η λειτουργική δι¬ 
ασύνδεση υποστηρικτικών τμημάτων του Γ.Ν. Λιβαδειάς 
και του Γ.Ν. Θήβας, 

- των άρθρων 9 και 18 του Ν.2690/99 "περί εξουσι¬ 
οδότησης διοικητικών οργάνων προς υπογραφή και 
δημοσίευση των κανονιστικών διοικητικών πράξεων", 

2. Την, με αρ. ΥΙΟβ/ΓΠ οικ. 106837/28.09.11 (ΦΕΚ 356/ 
ΎΟΔΔ/18.10.11) απόφαση του Υπουργού Υγείας και Κοι¬ 
νωνικής Αλληλεγγύης "διορισμός Κ. Γκιζίμη ως Διοικητής 
του διασυνδεδκμένου Νοσοκομείου Θηβών", 

3. Την με αρ. Υ10β/ΓΠ763784/12.08.2013, Υπουργική Από¬ 
φαση που δημοσιεύθηκε στο ΦΕΚ 399/τ.ΥΘΔΔ/20.08.2013, 
με την οποία διορίσθηκε ή Λιακαπούλου Αικατερίνη του 
Δημητρίου ως Αναπληρώτρια Διοικήτρια του Γενικού 
Νοσοκομείου Λιβαδειάς - Γ ενικού Νοσοκομείου Θηβών 
(κρώην Γ.Ν. Θηβών). 

4. Την με αρ. Υ4α/οικ.120929/11.12.2012, Υπουργική Από¬ 
φαση (ΦΕΚ 3480/Β731.12.2012) "Οργανισμός του Γενικού 
Νοσοκομείου Θηβών" όπως τροποποιήθηκε και ισχύει. 

5. Την με αρ. Υ4α/οικ.123911/31.12.2012, Υπουργική Από¬ 
φαση (ΦΕΚ 3510/Β731.12.2012) "Ενοποιημένος Οργανι¬ 
σμός χου Γ ενικού Νοσοκομείου Λιβαδειάς και του Γ ε¬ 
νικού Νοσοκομείου Θήβας". 

6. Την ανάγκη για ταχεία και απρόσκοπτη διεκπε¬ 
ραίωση των εγγράφων του Γ.Ν. Θήβας, που χρήζουν 
υπογραφής Διοικητή. 

7. Το γεγονός ότι, από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Πέραν των αρμοδιοτήτων όπως αυτές προβλέπονται 
στη § 9 του άρθρου 7 του Ν.3329/2005, εκχωρούμε επί¬ 
σης με δικαίωμα τελικής υπογραφής την Αναπληρώτρια 
Διοικήτρια του Γ ενικού Νοσοκομείου Λιβαδειάς - Γ ενικού 
Νοσοκομείου Θηβών (πρώην Γ.Ν. Θηβών), Λιακοπούλου 
Αικατερίνη του Δημητρίου τις ακόλουθες πράξεις που 
αφορούν στο Νοσοκομείο ευθύνης της, ήτοι: 

1. Φέρει την ευθύνη της οργάνωσης, συντονισμού, 
ελέγχου και εύρυθμης λειτουργίας όλων των Υπηρεσιών 
του διασυνδεδεμένου Νοσοκομείου Θηβών. 

2. Εκπονεί σε συνεργασία με το Συμβούλιο Διοίκησης 
και ενημερώνει σε μηνιαία βάση το Χάρτη Υγείας του 
διασυνδεδεμένου Νοσοκομείου Θηβών και τον υποβάλ¬ 
λει στον Κοινό Διοικητή. 

3. Εκπονεί σε συνεργασία με το Συμβούλιο Διοίκησης 
το επιχειρησιακό σχέδιο δράσης του Νοσοκομείου της 
και το υποβάλλει προς έγκριση στο Ενιαίο Διοικητικό 
Συμβούλιο του Νοσοκομείου 

4. Εκπονεί σε συνεργασία με το Συμβούλιο Διοίκησης 
το επιχειρησιακό σχέδιο αντιμετώπισης μαζικών κατα¬ 
στροφών και εκτάκτων αναγκών και το υποβάλλει στο 
Ενιαίο Διοικητικό Συμβούλιο του Νοσοκομείου. 

5. Εισηγείται στο Ενιαίο Διοικητικό Συμβούλιο την 
ανέγερση, επέκταση, αναδιάταξη και ανακατανομή των 
κτιριακών και λοιπών υποδομών του Νοσοκομείου της. 

6. Επεξεργάζεται και αξιολογεί όλες τις προτάσεις 
και αιτήματα των υπηρεσιών και του προσωπικού του 
Νοσοκομείου της και τα υποβάλλει στα αρμόδια όργανα, 

7. Εισηγείται στο Ενιαίο Διοικητικό Συμβούλιο τον συ¬ 
νολικό ετήσιο προγραμματισμό των προσλήψεων του 
Νοσοκομείου. 

8. Υποβάλλει στον Κοινό Διοικητή πρόταση πρόσλη¬ 
ψης επικουρικού προσωπικού για τη κάλυψη επιτακτικών 
αναγκών του Νοσοκομείου της, 

9. Υποβάλλει στον Κοινό Διοικητή πρόταση τοποθέ¬ 
τησης Προϊσταμένων Τμημάτων και Γραφείων του Νο¬ 
σοκομείου της και, πάντως, με τη ρητή προϋπόθεση ότι 
θα επικυρώνονται από το Ενιαίο Διοικητικό Συμβούλιο. 

10. Υποβάλλει στον Κοινό Διοικητή πρόταση ανάθεσης 
προσωρινών καθηκόντων Προϊσταμένου Διεύθυνσης μέ¬ 
χρι τη πλήρωση των θέσεων αυτών και, πάντως, με τη 
ρητή προϋπόθεση ότι θα επικυρώνονται από το Ενιαίο 
Διοικητικό Συμβούλιο. 

11. Εισηγείται στο Ενιαίο Διοικητικό Συμβούλιο του 
Προϋπολογισμού του Νοσοκομείου της, τις αναμορφώ¬ 
σεις και τροποποιήσεις του, καθώς και τον ισολογισμό 
και απολογισμό της οικονομικής χρήσης κάθε έτους. 

12. Εισηγείται στο Ενιαίο Διοικητικό Συμβούλιο το 
Ενιαίο Πρόγραμμα Προμηθειών του Νοσοκομείου της 
καθώς και τις, τυχόν, τροποποιήσεις του. 

13. Παρακολουθεί και ελέγχει σε μηνιαία βάση την ορθή 
εκτέλεση του Προϋπολογισμού του Νοσοκομείου της 
και την, εν γένει, οικονομική λειτουργία του φορέα της, 

14. Συγκροτεί ομάδες εργασίας και επιτροπές για το 
σχεδίασμά και διαχείριση διαφόρων προγραμμάτων 
δράσης του Νοσοκομείου. 

15. Συντάσσει ετήσια έκθεση πεπραγμένων του Νοσο¬ 
κομείου της, την οποία υποβάλλει στο Ενιαίο Διοικητικό 
Συμβούλιο και στον Διοικητή της 5ης Υ.πε., καθώς και 
3μηνιαία έκθεση, την οποία υποβάλλει στον Κοινό Δι¬ 
οικητή και στον Διοικητή της 5ης Υ.Πε. 

16. Υποβάλλει στο Συμβούλιο Διοίκησης και εισηγείται 
στο Ενιαίο Διοικητικό Συμβούλιο προτάσεις για την αξι¬ 
οποίηση των περιουσιακών στοιχείων του Νοσοκομείου 
της καθώς επίσης και την εκποίηση τους. 

17. Εκπροσωπεί το Νοσοκομείο της δικαστικώς και 
εξωδίκως καθώς και έναντι τρίτων και διορίζει πληρε¬ 
ξουσίους δικηγόρους. 

18. Προΐσταται όλων των Υπηρεσιών του Νοσοκομείου 
της, ασκεί ιεραρχικό και πειθαρχικό έλεγχο και αποφα¬ 
σίζει για τις μετακινήσεις του προσωπικού εντός των 
ορίων ευθύνης της. 

19. Εισηγείται για το χαρακτηρισμό παλαιού υλικού ως 
άχρηστου καθώς και για τη καταστροφή ή την εκποίηση 
του άχρηστου υλικού του Νοσοκομείου της. 


20. Εισηγείται στο Ενιαίο Διοικητικό Συμβούλιο για τη 
διάθεση σε άλλους φορείς του μη χρησιμοποιούμενου 
υλικού του Νοσοκομείου της. 

21. Διεκπεραιώνει την πάσης φύσεως ενημερωτική 
αλληλογραφία προς διοικητικές αρχές και τρίτους, ως 
προς τις υποθέσεις που αφορούν - στο Γ. Ν. Θηβών, σύμ¬ 
φωνα με τη περ. 1ε της, με αρ. Υα/οικ. 91432/25.07.2011, 
εγκυκλίου του Υπουργείου Υγείας και Κοινωνικής Αλ¬ 
ληλεγγύης. 

22. Εποπτεύει το Αυτοτελές Τμήμα Οργάνωσης και 
Πληροφορικής του Νοσοκομείου της. 

23. Υπογράφει όλα τα έγγραφα, πράξεις και αποφά¬ 
σεις των υπηρεσιών του Νοσοκομείου της, σύμφωνα με 
τις ισχύουσες διατάξεις και συγκεκριμένα: 

23.1. Βεβαιώσεις εκτέλεσης εργασιών, 

23.2. Πάσης φύσεως παραγγελίες, 

23.3. Δεσμεύσεις πιστώσεων, 

23.4. Γνωστοποιήσεις κατακύρωσης, 

23.5. Αποφάσεις προέγκρισης δαπανών, 

23.6. Εντολές Ενταλματοποίησης, 

23.7. Χρηματικά Εντάλματα και χρηματικούς τίτλους 
εξόφλησης ενταλμάτων (επιταγές κ.λπ.) καθώς επίσης 
και τα επίσημα τηρούμενα βιβλία του Ιδρύματος, που 
προβλέπονται από το Δημόσιο Λογιστικό, 

23.08. Αποφάσεις έγκρισης δαπανών και, πάντως, με τη 
ρητή προϋπόθεση ότι θα επικυρώνονται από το Ενιαίο 
Διοικητικό Συμβούλιο, 

23.9. Ημερήσιο Πρόγραμμα Εφημέριων, 

23.10. Πρωτόκολλα Ορκωμοσίας και Εκθέσεις Ανάλη¬ 
ψης Υπηρεσίας προσωπικού, 

23.11. Συμβάσεις πρόσληψης και αποφάσεις συνταξιο- 
δότησης προσωπικού, 

23.12. Ωριμάνσεις, χορήγηση επιδομάτων, παρατάσεις 
παραμονής ειδικευόμενων ιατρών, 

23.13. Χορήγηση αδειών των Διευθυντών των Υπηρε¬ 
σιών, Και 

23.14. Εντολές μετακίνησης εκτός έδρας του πάσης 
φύσεως προσωπικού, πλην αυτών που ορίζονται στη 
περ. β της § 1 της, με αρ. Υ4α/οικ.91432/25.07.2011 (ΦΕΚ 
2012/Β709.09.11) Υπουργικής Απόφασης και αφορούν στις 
μετακινήσεις μεταξύ των διασυνδεόμενων Νοσοκομείων, 
με σκοπό την ορθολογικότερη κατανομή του και τη 
κάλυψη εκτάκτων αναγκών των Νοσοκομείων. 

24. Παρακολουθεί και ελέγχει σε μηνιαία βάση την 
ορθή εκτέλεση του Προϋπολογισμού και την εν γένει 
οικονομική λειτουργία του φορέα της. 

25. Εισηγείται στο Ενιαίο Διοικητικό Συμβούλιο τη δη¬ 
μιουργία, μείωση ή συγχώνευση Μονάδων ή Τμημάτων 
του Νοσοκομείου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θήβα, 7 Οκτωβρίου 2013 

Ο Διοικητής 
ΚΩΝ/ΝΟΣ ΓΚΙΖΙΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: Ιιί1ρ://νννννν.βί.9Γ - β-ιτΐ3ΪΙ: ννβόπΐ38ίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 









































































